Title: HAAPSALU LINNAVALITSUS
Author: Anu
Last saved by: Your User Name

K O R R A L D U S

Haapsalu,			               17. märts 2010 nr 170

Detailplaneeringu kehtestamine
(Westmeri tn 1, Haapsalu)

Haapsalu Linnavalitsus algatas Westmeri tn 1 krundi detailplaneeringu 28.08.2008 korraldusega nr 586. Planeering algatati eesmärgiga tootmismaa krundile ehitusõiguse määramiseks, et ehitada krundile laevaremonditöökoda. Planeeringu koostamise käigus täpsustusid maaomaniku soovid. Planeeringuga tehakse ettepanek jagada Tagalahe ääres Suur holmil asuv 14031m2 suurune sadamakrunt kaheks omaette sadama krundiks ja määrata neile ehitusõigus. Põhjapoolne krunt on planeeritud jätkuvalt kalasadamaks, lõunapoolne väikelaevade sadamaks.
Planeering võimaldab olemasoleva sadama-ala intensiivsemat kasutust, määrab kahele sadamakrundile ehitusõiguse, mille kohaselt saab remontida, ümber ehitada olemasolevaid amortiseerunud hooneid ja ehitada vajadusel uusi sadamaid teenindavaid hooneid, on aluseks kaldaäärsete kaide korrastamisele ja väikelaevade sadamasse täiendava ujuvkai paigutamisele. Planeeringuga kavandatu on linnapilti korrastav, paranevad vaated merelt ja maalt.
Planeeringulahendust (s.h. kruntide jagamise ettepanekut)  tutvustati eskiislahenduse avalikul arutelul, mis toimus 25.09.2009.
Nõuetekohaselt kooskõlastatud detailplaneering võeti vastu Haapsalu Linnavalitsuse 10.02.2010.a korraldusega nr 71. 
26.02-11.03.2010 toimus planeeringu avalikustamine. Avalikustamise ajal ei esitatud linnavalitsusele planeeringu kohta kirjalikke ettepanekuid ega vastuväiteid.
Planeeringuga tehtud ettepanekud vastavad linna üldplaneeringule ja arengukavale, mis näevad ette antud piirkonnas sadamate arendust, s.h. väikelaevade sadamad.

Võttes arvesse eelnevat ja juhindudes, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada Westmeri tn 1 krundi detailplaneering Haapsalus.
2.	Linnaarhitektil (A. Joost) saata ühe kuu jooksul planeeringu kehtestamise päevast arvates korralduse koopia ja kehtestatud planeering Lääne maavanemale ja Maa-ameti Lääne katastribüroole.
3.	Linnavalitsusel avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus teha teatavaks OÜ Morobellile (Oja tn 6, 90506 Haapsalu) korralduse koopia saatmisega posti teel, ehitus- ja planeerimisosakonnale (A. Joost), geodeedile (V.Vapper).
5.	Korraldus jõustub teatavakstegemisest.
6.	Käesoleva korralduse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see korraldus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Urmas Sukles
Linnapea 					Erko Kalev
                                                                                                           		Linnasekretär